હેલ્થ ડેસ્ક: કારેલાં એક એવું શાક છે જેને મોટાભાગના લોકો નાપસંદ કરે છે. ડાયાબિટીસને કંટ્રોલમાં રાખવા માટે આ એક ટોનિક તરીકે કામ કરે છે. સ્વાદમાં કડવા કારેલાંના ગુણો બહુ જ મીઠાં અને ફાયદાકારક છે. કારેલાંમાં રહેલાં પોષક તત્વો વજન ઘટાડવામાં મદદ કરે છે અને બોડીમાં ફેટ સેલ્સ વધતાં રોકે છે. આ સિવાય કારેલાંમાં સોલ્યૂબલ ફાયબર વધુ પ્રમાણમાં હોય છે. જેથી તેનું સેવન કરવાથી પેટ લાંબા સમય સુધી ભરેલું રહે છે અને વારંવાર કંઈક ખાવાની ઈચ્છા થતી નથી. જો તમે વજન ઉતારવા માટે ડાયટિંગ કરી રહ્યાં હો તો તમારા ડાયટ પ્લાનમાં કારેલાંના જ્યૂસને અવશ્ય સામેલ કરો. 2010માં જનરલ બીએમસી કોમ્પલિમેન્ટરી એન્ડ અલ્ટરનેટિવ મેડિસિનમાં પ્રકાશિત રિસર્ચ મુજબ કારેલાં બોડીમાં રહેલાં ફેટ સેલ્સ દૂર કરવામાં અને નવા ફેટ સેલ્સ બનતાં રોકવામાં મદદ કરે છે.